[近代]
忆挂孤帆东海畔,咫尺神山,海上年年见。
几度天风吹棹转,望中楼阁阴晴变。
[宋]
帆落松陵浦,枯柳缆琼艘。杖策无人独步,浪厌百花桥。我挂风裳水佩,一笑波寒月白,馀韵触惊涛。绝景有谁赏,雾暮闭三高。不须臾,千古事,一萧条。鲈鱼纵有,泽荒甫里失溪桥。更吾名高业茂,终归荒田野草,且稳一枝巢。举酒酹空阔,烟远路迢迢。
[宋]
水鷁风帆,两眉只解相思皱。悄然难受。教我怎唧?。待得书来,不管归时瘦。娇痴後。是事撋就。只这难依口。
[宋]
风帆更起,望一天秋色,离愁无数。明日重阳尊酒里,谁与黄花为主。别岸风烟,孤舟灯火,今夕知何处。不如江月,照伊清夜同去。船过采石江边,望夫山下,酌水应怀古。德耀归来虽富贵,忍弃平生荆布。默想音容,遥怜儿女,独立衡皋暮。桐乡君子,念予憔悴如许。
[宋]
今夜征帆何处落,烟村几点人家。莫惊双泪向风斜。渔人西塞曲,商女后庭花。
从此五湖归去好,一杯酒送生涯。多情犹解惜年华。春闺重见处,霜鬓不须嗟。
[宋]
十幅健帆风,天意巧催行客。极目五湖云浪,泛满空秋色。玉人应怪误佳期,凝恨正脉脉。锦鳞为传尺素,报兰舟消息。
[宋]
夜帆初上。准拟今朝过越上。及到今朝。却被西风挫一潮。丈亭一处。要得纵观赢得住。行止皆天。谁道人生客路难。